CELEX: 62019TN0157
Language: hu
Date: 2019-03-08 00:00:00
Title: T-157/19. sz. ügy: 2019. március 8-án benyújtott kereset — Șanli kontra Tanács

20.5.2019   
            
            
               HU
            
            
               Az Európai Unió Hivatalos Lapja
            
            
               C 172/36
            
         
      2019. március 8-án benyújtott kereset — Șanli kontra Tanács
      (T-157/19. sz. ügy)
      (2019/C 172/50)
      Az eljárás nyelve: holland
      
         Felek
      
      
         Felperes: Dalokay Șanli (Rotterdam, Hollandia) (képviselő: D. Gürses ügyvéd)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  a 2019. január 8-i (EU) 2019/24 tanácsi végrehajtási rendeletet és a 2019. január 8-i (KKBP) 2019/25 tanácsi határozatot nyilvánítsa semmisnek, és
               
            
                  —
               
               
                  a Tanácsot köztelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes a következő hat jogalapra hivatkozik.
      
                  1.
               
               
                  A PKK listába történő felvétele már nem indokolt, mivel a PKK nem terrorista csoport.
               
            
                  2.
               
               
                  A felperes neve nem tartozik a listába, mivel sosem ítélték el vagy vádolták meg terrorista bűncselekménnyel.
               
            
                  3.
               
               
                  Nem bizonyított, hogy a felperes terrorista bűncselekményt hajtott végre, vagy ilyen cselekménnyel kapcsolatba hozható. Szintén nem bizonyított az a vád, hogy toborzási vagy finanszírozási tevékenységet folytatott.
               
            
                  4.
               
               
                  Megsértették a felperes védelemhez való alapvető jogát és a hatékony bírói jogvédelemhez való jogot, mivel nem tudott védekezni a vele szemben felhozott vádakkal szemben.
               
            
                  5.
               
               
                  A Tanács megtámadott határozatainak indokolása elégtelen, mivel nem áll rendelkezésre olyan bizonyíték, amely alapján lehetséges büntetés kiszabása.
               
            
                  6.
               
               
                  Megsértették a 2001/931/KKBP közös álláspont 1. cikkének (4) bekezdését, mivel a Tanács nem szolgált olyan pontos információkkal vagy idevágó ügyiratokkal, amelyekből kitűnik, hogy a hatáskörrel rendelkező hatóság e cikk értelmében hozta meg a határozatot.